Още 9 души са заразени с коронавирус в София. "На базата на 99 проби във ВМА и Националната референтна лаборатория са установени нови 9 лица с коронавирус", съобщи началникът на Националния кризисен щаб ген. Венцислав Мутафчийски.



Те са с най-различна история и са от различни възрастови групи, всички лица са от София, като 4 от лицата са карантинирани в белодробната клиника. Повечето от лицата са с лека симптоматика.



Във Военно медицинска академия в полунощ е настанена жена с положителна проба. Тя е била придружител на заразеното медицинско лице, за което беше съобщено вчера. Във ВМА се очаква да пристигнат още двама души с положителни проби.



От останалите 6 лица с положителни проби - 4 са настанени в Белодробната болница. Те са от контактната група на починалата вчера жена в „Пирогов“



